Document ID: 31993R0697

Komisjoni määrus (EMÜ) nr 697/93,
17. märts 1993,
millega muudetakse määrust (EMÜ) nr 3759/92 kalandus- ja akvakultuuritooteturu ühise korralduse kohta ning määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut, eriti selle artiklit 43,
võttes arvesse komisjoni ettepanekut, [1]
võttes arvesse Euroopa Parlamendi arvamust, [2]
võttes arvesse majandus- ja sotsiaalkomitee arvamust [3]
ning arvestades, et:
määrusega (EMÜ) nr 3759/92 [4] määratleti enamus kalaliike nende taksonoomiliste nimede kaudu;
mõnedele kalaliikidele, keda tuntakse üldiselt lõhe nime all, on rahvusvaheliselt antud uued taksonoomilised nimed pärast seda, kui need liigid siirati perekonnast Salmo perekonda Oncorhynchus; niisuguse taksonoomiliste nimede muutmisega ei kaasne nende liikide tariifse klassifikatsiooni ega ühise tollitariifiistiku struktuuri muutmist; näib, et on piisav, kui uutele taksonoomilistele nimedele viidatakse joonealuste märkuste abil; seetõttu tuleks kõnealuse määruse VII lisa muuta;
määruse (EMÜ) nr 3759/92 kohaldamisest tulenev tariifinomenklatuur moodustab osa ühisest tollitariifistikust; järelikult tuleks teha vastav muudatus määruse (EMÜ) nr 2658/87 [5] I lisas esitatud kaupade koondnomenklatuuri;
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 3759/92 VII lisa asendatakse käesoleva määruse lisaga.
Artikkel 2
Määruse (EMÜ) nr 2658/87 I lisa asendatakse käesoleva määruse lisaga, mis käsitleb seal esitatud CN-koode.
Artikkel 3
Käesolev määrus jõustub kuus nädalat pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17 märts 1993

Labels: 3
6